Middelsstore, avlangt ovale, matte, brunlige (i alle fall på døde eksemplarer) skjoldbiller. Sett fra siden er de lavt hvelvede. Oversiden er mer eller mindre hårete. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen avlangt oval. Pronotum er rundet, dekkvingenes "skuldre" lite framskytende. Kantene av pronotum og dekkvingene danner en nesten kontinuerlig kurve.